Downloaded from YTS.MX
Official YIFY movies site: YTS.MX
1MDB telah diwujudkan oleh kerajaan Malaysia
dengan matlamat utama
untuk meningkatkan kesejahteraan hidup rakyat Malaysia.
Dana yang telah dicuri daripada 1MDB
telah digunakan untuk membiayai
gaya hidup mewah keluarga dan rakan Jho Low.
Ia rampasan kleptokrasi terbesar dalam sejarah AS.
Ini sebenar-benarnya ketamakan dan kleptokrasi.
Lebih daripada tiga bilion dolar yang dicuri daripada 1MDB
diubah secara haram melalui jaringan yang kompleks
dengan akaun-akaun bank di negara seluruh dunia.
Siasatan sedang berjalan.
Pada pandangan saya, ini bulatan sepusat ilmu.
Jho Low berada di tengah-tengah.
LOW TAEK JHO ATAU "JHO LOW"
KEBANGSAAN MALAYSIA
ANTARA 2009 HINGGA 2018, JHO LOW MENCURI LEBIH LIMA BILION DOLAR DARIPADA 1MDB.
KONSORTIUM ANTARABANGSA PEGAWAI BANK, PEGUAM, AKAUNTAN,
AHLI POLITIK DAN SELEBRITI MEMBANTU DAN MEMBENARKAN SKIMNYA.
INILAH KISAH
TENTANG WARTAWAN, PEMIMPIN PEMBANGKANG
DAN PEGAWAI PENGUATKUASAAN UNDANG-UNDANG
YANG MENDEDAHKAN KONSPIRASI TERSEBUT
Saya suka merancang hari saya
dan pastikan saya sentiasa menghadiri parti yang terbaik.
Jho Low ibarat lilin Rom yang tiba-tiba bersinar...
MANTAN EJEN KHAS SKUAD KORUPSI ANTARABANGSA FBI
...sebegitu hebat dan terkenal hingga tidak dapat disorok atau dinafikan.
Malaysia di sini!
Dia seorang lelaki yang diselubungi banyak misteri.
Tiada sesiapa tahu sumber dia dapat wang ini.
Tugas saya sebenarnya bersantai
di setiap kelab terkemuka di Manhattan sehingga siang
hanya untuk memerhati tingkah laku selebriti.
Saya ingat lelaki ini,
yang sering jadi tumpuan utama di sini.
Dikelilingi para selebriti.
Tiba-tiba kelihatan lelaki Asia pendek menyembur Cristal.
Dia dikelilingi oleh orang macam Leonardo DiCaprio dan Paris Hilton.
Bradley Cooper menghadiri banyak acaranya.
Robert de Niro turut hadir,
Kanye West dan Jamie Foxx.
Saya ada kawan.
Anda tahu, dia ada wang.
Dia bawa saya, Leonardo DiCaprio, Jonah Hill,
dan beberapa ekor kucing terbang ke Australia.
Kami sambut tahun baharu di Australia, kemudian memasuki pesawat semula
dan sambut tahun baharu di Vegas pula.
Itu kerja gila.
Semasa hari jadi Jho Low,
dia menyewa kawasan seluas lima ekar di Las Vegas.
Parti ini benar-benar dahsyat.
Setiap selebriti di Hollywood ada di sana.
Daripada Kanye West sehingga Kim Kardashian, Leo DiCaprio,
Benicio del Toro, Michael Phelps.
Tiga ratus orang.
Semua orang perlu tandatangan perjanjian
sebelum memasuki pintu masuk.
Dia pernah menyukai Britney Spears.
Britney dibayar sejuta dolar untuk muncul di atas pentas
dan keluar daripada kek hari jadi palsu.
Ia memang gila.
Kebanyakan parti yang Jho Low adakan sungguh hebat.
Tiada parti lain yang sehebat parti itu.
Kita semua terfikir, bagaimana lelaki ini
mampu menarik semua selebriti Hollywood yang hebat-hebat itu?
Sebenarnya, kita tidak tahu,
kebanyakannya dibayar untuk hadir.
Bukankah pengurus atau ejen mereka patut rasa
ada yang tak kena di sini? Siapakah lelaki ini?
BAYARAN KEHADIRAN OLEH JHO LOW
Pengakhirannya, ia seimbang.
Durian runtuh. Semuanya wang.
Jika anda perhatikan rakan-rakan Leonardo DiCaprio,
Jho Low sentiasa bersamanya.
Saya tidak fikir Jho Low rapat dengan Leonardo DiCaprio.
Baru-baru ini, saya bertemu seseorang
yang pernah naik kapal layar bersama Leo.
Leo bertanya kepada lelaki itu,
"Semua kata wang itu bersih, tapi awak pasti?
Anda tahu apa-apa tentang itu?"
Dia meyakinkan dirinya, tidak ada apa-apa.
Inilah cara dunia berfungsi.
Wang ialah wang.
Semua orang mahukannya,
dan ramai orang buat apa-apa saja untuk dapatkannya.
SIAPA JHO LOW?
Jho Low merupakan budak Cina gemuk
yang pertama saya nampak berparti dengan Paris Hilton,
minum berbotol-botol champagne Cristal.
Saya tidak begitu mengerti.
RUMAH KELUARGA JHO LOW
Sifat selamba dan agak bodoh-bodoh.
PENGUBAHAN WANG HARAM DAN BAHAGIAN PEMEROLEHAN ASET
Saya benci nak sebut genius, tapi dia bijak.
Jho Low memang gila.
PENERBIT, THE EDGE
Ada orang cakap dia bijak dan pandai, tapi saya rasa tidak.
Dia gila, sebab saya tak nampak
cara untuk dia selamatkan dirinya.
Hanya menunggu masa sebelum dia tertangkap.
Anak muda seperti Jho
pasti memahami cara dunia ini berfungsi.
Seseorang pernah beritahu saya antara filem kegemarannya ialah
The Count of Monte Cristo.
Ia lebih dikenali sebagai sebuah buku,
tapi dia tonton filem itu.
Dalam filem itu, lelaki itu mampu mencipta dirinya semula dengan semua wang ini.
Parti-parti hebat yang dia adakan
membuatkan dirinya memiliki kuasa misteri terhadap orang ramai.
Jho Low sudah lebih awal tahu
jika dia boleh jadi ahli sihir di sebalik tirai.
Sepertimana ahli sihir yang berkeliaran di sekitar parti,
dia memiliki status yang lebih tinggi.
Dia menghadiri sekolah swasta di Eropah.
Harrow antara sekolah termahal di Britain.
Sekurang-kurangnya tujuh perdana menteri belajar di sini.
Dia memperoleh ijazahnya di Wharton,
tapi tiada sesiapa di Malaysia mengenali dirinya,
melainkan Riza Aziz, iaitu anak tiri Najib.
Melalui Riza, dia mengenali perdana menteri itu
dan ibu Riza, Rosmah.
SIAPA NAJIB RAZAK?
Pada ketika itu, Najib ialah Menteri Pertahanan,
dan ini menarik perhatian Jho.
Ini keluarga politik yang sangat berkuasa.
Kadangkala, keluarga Najib merujuk diri mereka
sebagai Keluarga Kennedy Malaysia, yang sangat pemurah.
KUMPULAN EKUITI PERSENDIRIAN WYNTON
Apabila Jho Low menubuhkan syarikat pertama yang dipanggil Wynton,
Riza turut terlibat.
Dia mempunyai kedudukan, latar belakang yang hebat,
dan nama yang dikenali
untuk meminjamkan beberapa kesahan kepada syarikat.
Najib dilahirkan dalam serba kemewahan.
Keluarganya berasal daripada
keluarga bangsawan di negeri Pahang.
Bapanya, Tun Razak,
merupakan Perdana Menteri Malaysia kedua.
Dia dilahirkan untuk jawatan itu.
Dia ditakdirkan untuk jadi perdana menteri pada suatu hari nanti.
Hanya menunggu masa.
Potret kegemaran saya.
Potret arwah bapa saya semasa menjadi Perdana Menteri.
Saya memutuskan untuk bergambar dengan gaya yang hampir sama
dan gandingkannya dalam sekeping gambar.
Begitulah kisahnya.
Tuan Perdana Menteri, tuan memperkenalkan konsep 1Malaysia.
Apakah 1Malaysia bagi tuan?
1Malaysia adalah tentang
perasaan kebersamaan sebagai rakyat.
1MDB diwujudkan dengan tujuan
sebagai dana pembangunan, iaitu dana untuk mengumpul wang
dan membantu pembangunan infrastruktur di Malaysia.
"SELEPAS LAWATAN SAYA YANG TERKINI, SEBUAH SYARIKAT ARAB SAUDI
TELAH MELABURKAN 1.5 BILION DOLAR UNTUK BEKERJASAMA DENGAN 1MDB."
Negara yang mempunyai banyak lebihan wang
akan mengambil lebihan wang kerajaan,
laburkan dalam projek dan rancangan perniagaan,
supaya mereka dapat memberi keuntungan untuk kerajaan.
Kerajaan Kuwait mempunyai dana yang terkenal.
Begitu juga Qatar,
Arab Saudi
dan juga UAE.
Malaysia melahirkan idea yang sama dalam 1MDB.
Namun sebaliknya, 1MDB tiada wang.
Ia tidak mempunyai
lebihan bekalan tunai kerajaan untuk dilaburkan.
Maka, ia keluar dan meminjam.
Ia membuat hutang.
Idea meminjam berbilion-bilion dolar
untuk dilaburkan semula ke Malaysia dan kembali kepada infrastruktur
dan pembaharuan untuk menambah baik kehidupan rakyat Malaysia
ialah satu idea yang mulia.
Perkara pertama yang mereka lakukan ialah mengumumkan bahawa
mereka akan membina bangunan pencakar langit tertinggi di Malaysia
dan membina satu lagi pusat beli-belah,
seolah-olah KL amat memerlukannya,
dan kemudian tiba-tiba,
mereka melabur wang di Arab Saudi.
Apa kaitannya dengan Malaysia
dan cubaan untuk mencari sumber baharu pertumbuhan ekonomi
bagi abad ke-21?
Amat sedikit maklumat yang disediakan secara terbuka
kerana ia bukan syarikat tersenarai.
Kami mencari apa-apa sahaja maklumat umum
dan mula bertanya soalan.
Kenapa begini? Kenapa begitu?
Saya berkali-kali dihalang daripada meneruskan
sebarang bentuk pertanyaan atau siasatan terhadap 1MDB.
Apakah tujuan pinjaman yang diberikan kepada 1MDB?
Walaupun begitu, saya tidak menjangka ia perkara yang salah,
terlalu besar kesalahannya.
Terdapat rungutan tentang
beberapa transaksi yang tidak sah,
dan sudah tentulah, Jho Low.
Semua orang pernah mendengar tentang Jho Low ketika itu
dan penglibatannya dalam 1MDB.
Sebagai wartawan, kadang-kadang, kita boleh merasa atau menghidu sesuatu.
1MDB, ya?
Sebenarnya...
KURATOR MUZIUM
...organisasi yang ditubuhkan oleh bekas PM kita.
Maklumat lain...
Maklumat lain ada dalam berita.
Ya, saya ada dengar tentang 1MDB.
Ia sesuatu yang sangat...
AHLI PERNIAGAAN
...terkenal di dunia?
Ia agak rumit, anda tahu?
Syarikat yang berada dalam fiksyen undang-undang.
Pasti sentiasa ada individu, personaliti tertentu,
yang mengarah dan membuat keputusan untuk syarikat.
Siapa yang membuat keputusan besar untuk 1MDB?
Pastinya antara Najib atau Jho Low.
Ada dua orang yang mengawal dan mengarahkan hal ehwalnya.
Najib ialah Perdana Menteri,
Menteri Kewangan
dan beliau juga pengerusi 1MDB.
Jadi, coraknya akan jadi begini.
Jho Low pergi kepada Presiden 1MDB, yang melapor kepada Najib,
dan berkata, "Bos mahu awak buat ini."
Presiden 1MDB berkata, "Baiklah."
Kemudian, Najib, sebagai Pengerusi 1MDB meluluskannya
dan ia perlu disemak oleh Kementerian Kewangan.
Menteri Kewangan, iaitu Najib,
berkata, "Saya setuju."
Kemudian ia disemak oleh Perdana Menteri,
yang kebetulan juga ialah Najib.
Memang tiada semakan atau imbangan.
Jho Low tidak pernah mempunyai apa-apa peranan rasmi dalam 1MDB,
tapi dia selalu dilihat bersama Perdana Menteri.
Jelas sekali, para eksekutif 1MDB tahu bahawa
Jho Low sebenarnya yang berkuasa.
Perkara yang dia katakan ialah perkara yang Perdana Menteri mahu.
Perkara yang tidak pernah jelas
ialah perhubungan antara mereka berdua.
Siapa ketua boneka dan siapakah bonekanya?
Ini satu teka-teki kerana ia rahsia antara mereka berdua.
JHO LOW ATAU "GREAT GATSBY ASIA"
Jho Low menggunakan hubungan politik,
sama ada di Amerika Syarikat,
Arab Saudi,
UAE atau Malaysia,
untuk menjalankan urus niaga yang dia mahu lakukan.
Salah satu perkara yang dilakukan, dia memudahkan perhubungan
antara golongan elit politik Malaysia,
iaitu Perdana Menteri Najib dan golongan elit Abu Dhabi.
Kenalan pertama Jho Low ialah Yousef Al Otaiba.
Mereka bertemu semasa di kolej dan diperkenalkan kepadanya
ketika Yousef Al Otaiba belum terkenal di peringkat global.
Jho Low seorang yang gigih
dan sering datang kepadanya untuk meminta nasihat tentang
cara untuk mengemudi kuasa di negara-negara Teluk.
Otaiba makan tengah hari bersamanya dan mula menyukainya.
Yousef mula memperkenalkan Jho.
Jho membuat urus niaga dengan mereka
dan membayar wang kepada Yousef
sebagai komisen
kerana membantu memperkenalkan dirinya atau membuat urus niaga.
Salah satu perniagaan terawal Jho Low ialah
Dana Pelaburan Abu Dhabi-Kuwait-Malaysia.
Dia bermegah-megah dengan kehadiran Syeikh Otaiba
sebagai salah seorang rakannya dari Timur Tengah.
Nampaknya jelas sekali Otaiba
merupakan rakan awal yang sangat penting bagi Jho Low.
Dia dan sekutunya melakukan
apa-apa saja untuk Jho Low,
dan kelihatan seolah-olah
mereka mendapat manfaat yang banyak.
Kadangkala, mereka ialah orang tengah
atau operator bagi orang yang berkuasa.
Mereka tiada sebarang peranan rasmi,
tapi merekalah sebenarnya yang berhubung dengan orang yang berkuasa.
Semua orang bercakap tentang 1MDB sebagai dana peribadi Najib.
Diketahui bahawa penasihat bagi dana ini
merupakan lelaki Cina yang lincah ini,
tapi tiada sesiapa yang tahu lebih daripada itu.
Media sangat berhati-hati di Malaysia.
Ia berlaku senyap-senyap.
Saya mula menulis tentang hal ini dari jauh.
Tiada wartawan tempatan boleh buat cerita ini.
Saya ada Internet, jadi saya mendekati
sejumlah besar rakyat Malaysia yang sangat berminat.
Pada Krismas 2013,
Rosmah Mansor, isteri Najib yang terkenal,
yang selalu diperkatakan sebagai kepala dalam rumah tangganya,
memaklumkan kepada Kementerian Pendidikan
yang dia mahu setiap pelajar sekolah di Malaysia menonton sebuah filem.
Filem Wolf of Wall Street bakal ditayangkan di sekolah-sekolah.
Saya mula mengamati gambar-gambar majlis pelancaran.
Kelihatan anak tiri Najib, Riza Aziz, penerbit,
dan di sebelahnya sentiasa ada Jho Low.
Riz dan Jho, terima kasih kerana bukan sahaja jadi rakan usaha sama,
malah mengambil risiko dalam pembikinan filem ini.
Ia saat yang mengejutkan,
kerana ia berlaku dengan begitu jelas.
Paris Hilton mula dilihat berseronok bersama Jho Low.
Dia menerbangkan Paris ke Whistler di Kanada dengan jet peribadi
untuk percutian ski yang mewah.
Joey McFarland turut serta bersama Paris Hilton.
Riza Aziz pun ada.
Ini pertemuan pertama Joey dan Riza.
Riza kononnya seorang penggemar filem.
Joey McFarland datang ke LA dari Kentucky, dan pada satu ketika,
dia menjadi pembawa beg tangan Paris Hilton ke sana sini,
tapi hubungannya dalam kumpulan kecil ini
benar-benar melonjakkan kerjayanya.
Maksud saya, dia tiba-tiba menjadi penerbit dalam filem besar
kerana dia satu-satunya daripada mereka bertiga,
Jho, Riza dan Joey,
yang mempunyai pengetahuan
dalam pembikinan filem atau peranan penerbit filem.
Begitulah terlahirnya idea
untuk mewujudkan Red Granite, syarikat mereka sendiri.
Filem ini agak sukar untuk mendapat pembiayaan kewangan dari peringkat awal.
Saya berterima kasih kepada mereka yang kami temui di Red Granite
yang sanggup mengambil risiko
menghasilkan filem epik Amerika yang berat
tentang keadaan budaya kita.
Tiada kemuliaan dalam kemiskinan.
Saya pernah jadi orang kaya dan saya pernah jadi orang miskin.
Saya tetap akan memilih jadi kaya.
Ya! Betul!
Tiba-tiba, Leo dan Martin Scorsese fikir
mereka boleh membiayai semua perbelanjaan dengan menggunakan kedudukan ini.
Sebenarnya, ketika itu,
Jho Low memberitahu semua orang bahawa sumbangan wang dari Abu Dhabi
yang menyokongnya.
Saya tahu cerita ini sungguh dahsyat.
Diri saya penuh persoalan.
Kadang-kadang, soalan ialah segala-galanya.
Saya bertanya sama ada wang ratusan juta dolar
yang telah dibawa untuk pembikinan Wolf of Wall Street
mempunyai sebarang kaitan dengan berbilion-bilion dolar
yang tidak diambil kira dalam 1MDB.
Saya orang pertama yang menyebut tentang 1MDB secara terbuka di parlimen.
22 JUN 2011
Saya disumbat ke penjara selepas itu.
KEMPEN BEBASKAN ANWAR
Ini ialah pengakuan bahawa kami tidak mempunyai wang tunai!
Menjelang penghujung 2013,
hampir empat tahun selepas 1MDB ditubuhkan,
terdapat cukup banyak tanda amaran
yang memberitahu saya bahawa begitu banyak isu
atau skandal yang akan dibongkar berkenaan 1MDB.
Kami memutuskan bahawa kami perlu pergi
dan lihat semua transaksi mereka.
Artikel pertama kami diterbitkan pada Februari 2014.
Ia cerita muka depan dalam The Edge Weekly,
dan tajuknya cuma "Kisah 1MDB".
Pada masa itu, saya cuma melakukan tugas sebagai wartawan.
Bertanya kepada semua orang.
Anda tahu apa-apa tentang 1MDB ini?
Anda ada sebarang petunjuk?
Saya mendengar daripada seseorang bahawa ada seorang lelaki
yang menyatakan bahawa
dia ada data dalaman tentang 1MDB,
dan dia cuba menjualnya.
Jadi, saya dapat nombor telefonnya.
Jika suatu hari nanti, terdapat masalah
dengan urus niaga PetroSaudi-1MDB,
saya cuma mahu buktikan bahawa saya tiada kaitan dengan hal itu.
Jika awak ke Thailand, kita boleh berjumpa.
Agak menakutkan bertemu dengan orang yang tak dikenali.
Bangkok ialah kota yang besar dan berbahaya.
Kadang-kadang, untuk mencari kekayaan, anda perlu lakukan jenayah.
TUKANG ADU BEKAS PENGARAH PETROSAUDI, LONDON
Pada Februari 2010,
Encik Tarek Obaid menghubungi saya untuk menawarkan pekerjaan
di PetroSaudi, London.
Saya orang ketiga tertinggi.
Ada dua dalang dalam PetroSaudi.
Tarek Obaid gila wang.
Dia mahu menjalani kehidupan seperti jutawan.
BERTANGGUNGJAWAB DALAM PENGURUSAN, STRATEGI DAN HUBUNGAN POLITIK
Patrick Mahony pula berbeza.
Dia juga mahukan wang, tapi dia lebih kepada perunding urus niaga.
Dia tahu cara merancang urus niaga dan menggunakan syarikat luar pesisir.
Mereka membuat perjanjian usaha sama
dengan firma Malaysia yang dipanggil 1MDB.
Untuk usaha sama, terdapat dua pihak.
Setiap daripada mereka perlu bawa sesuatu.
Jadi, pihak Malaysia bawa wang tunai.
Pihak PetroSaudi tidak mempunyai apa-apa.
Mereka merancang untuk bawa masuk beberapa aset,
iaitu beberapa medan minyak di Turkmenistan.
PetroSaudi tidak pernah memiliki medan minyak tersebut.
Kononnya, usaha sama ini dibiayai daripada
satu bilion dolar oleh 1MDB, dan daripada pihak PetroSaudi,
hak konsesi tenaga tertentu
di Turkmenistan dan Argentina,
dikatakan bernilai kira-kira 2.7 bilion dolar.
The Edge, akhbar kewangan bebas di Malaysia,
giat mengejar cerita berkenaan 1MDB.
Kami perlu dapatkan beberapa bukti untuk membuktikan bahawa kami benar.
Kami diserang tanpa henti,
menyatakan bahawa kami menerbitkan berita palsu dan karut.
Clare Rewcastle beritahu saya
dia memperoleh sumber daripada PetroSaudi
yang akan membongkar penipuan yang berlaku
antara usaha sama 1MDB dan PetroSaudi.
Dia sedang mencari seseorang yang sanggup membiayai
pertukaran maklumat itu.
Dia sangat gigih.
Harga yang diminta ialah dua juta dolar.
Kami kemudian berhubung dengan Clare
untuk mengatur pertemuan dengannya dan pemberi maklumat di Singapura.
Ia satu hari yang penting,
kerana pada pagi pertemuan tersebut,
ketua pembangkang, Anwar Ibrahim,
telah dibawa dengan van ke penjara atas kes palsu
yang direka oleh Najib untuk menjatuhkan pembangkang.
Saya masih ingat dengan jelas apabila saya masuk ke lobi
dan Clare berkata, itulah orangnya.
Saya berkata kepada diri saya, "Itu bukan orang Malaysia."
Saya fikir dia rakyat Malaysia.
Dia duduk dan berkata, "Saya akan tunjuk perkara yang saya ada."
Dia membuka cakeranya dan melayari skrin.
Saya cuba ambil nota. Dia kata, "Jangan ambil nota."
Saya teruskan juga dan terdapat transaksi ini,
700 juta dolar dalam satu transaksi
ke akaun Good Star Limited.
Saya terfikir, "Siapa pemiliknya?"
Katanya, "Itu syarikat Jho Low."
Sebenarnya, 1MDB,
bukannya hantar satu bilion dolar kepada usaha sama itu,
tapi hantar 300 juta dolar,
dan kemudian 700 juta dolar
kepada syarikat tersedia bernama Good Star
yang tidak dikawal oleh sesiapa pun selain Encik Jho Low.
Pada masa itu, saya tahu bahawa saya ada cerita yang besar
jika saya boleh dapatkan data ini daripada Xavier.
Saya selalu tertanya-tanya sebab Justo bersetuju
untuk serahkannya kepada kami tanpa bayaran?
Pada akhirnya,
tiada lagi persoalan tentang wang.
Hanya persoalan untuk melakukan perkara yang betul.
IBU PEJABAT GOLDMAN SACHS
Dalam tempoh itu, Goldman sangat berminat
untuk menubuhkan perniagaan di Malaysia.
Jadi, apabila Jho melakukan urus niaga pertama dengan PetroSaudi,
Goldman dengar tentangnya.
Inilah orang yang perlu kita kenali.
Goldman Sachs memiliki sifat...
BEKAS AHLI PARLIMEN
...klasik dan stereotaip
bagi peranan pegawai bank yang tamak
yang hanya mahu memaksimumkan keuntungan
tanpa mengira kerugian kepada masyarakat atau dunia secara umumnya.
Lap air mata itu sekarang?
Bagaimana dengan wang tunai?
Tunai.
Secara institusi, di Goldman Sachs,
"buruk untuk pelanggan" bukan satu frasa.
Baiklah, sekarang kita ada 24 bidaan untuk 12 dan 13.
Secara institusi, di Goldman Sachs, soalnya, "Adakah ia bagus untuk Goldman?"
Kami mahukan dana untuk 1MDB...
SUARA NAJIB RAZAK
...dan kami lebih suka,
dengan tarikan kepada nama Goldman Sachs.
Goldman Sachs ialah
bank pelaburan bertaraf emas.
Kita tidak akan membayangkan mereka melakukan sesuatu yang jahat,
atau melanggar undang-undang atau tidak beretika.
Andrea Vella ialah orang di sebalik urus niaga penstrukturan itu.
BEKAS KETUA PERBANKAN PELABURAN GOLDMAN SACHS DI ASIA
Vella mempunyai sejarah dalam mengatur urus niaga
yang hebat semasa pembentangan,
tapi pada hakikatnya, mereka menjurus ke arah
menguntungkan Goldman Sachs.
Kadangkala sehingga merugikan pelanggan.
Saya berjumpa dengan Andrea Vella
buat pertama kalinya ketika saya di Goldman,
semasa bekerja dengan Lembaga Pelaburan Libya.
Saya menjadi sangat prihatin.
Terdapat kemungkinan yang tinggi untuk Libya
hilang nilai penuh pelaburan.
Saya memutuskan untuk menulis e-mel dalaman
bagi menyatakan kebimbangan saya.
Saya menerima reaksi yang pantas dan melampau.
Saya tahu yang saya akan kehilangan pekerjaan saya.
Seperti yang saya jangkakan,
nilai semua dagangan ini turun kepada sifar.
ISU HANGAT: GOLDMAN SACHS HILANG 1.2 BILION DOLAR WANG LIBYA
Jadi, selepas Lembaga Pelaburan Libya,
Andrea Vella, pergi ke Asia.
Di situlah dia berkenalan dengan Tim Leissner.
Leissner lebih kepada seorang jurujual.
BEKAS PENGARAH URUSAN PENGERUSI GOLDMAN SACHS ASIA TENGGARA
Dia suka persahabatan
dan berkawan dengan semua jutawan dan taikun.
Itulah cara dia mencapai impiannya.
Satu perkara yang menonjol
ialah dia menggelar dirinya Doktor Tim Leissner.
Jadi, saya dapati bahawa,
ijazah kedoktoran ini dikeluarkan oleh sebuah perniagaan India
yang mempunyai pejabat di atas kedai piza di timur London.
Bagaimana dia boleh bayangkan
yang perkara ini tidak akan terbongkar?
Perkara lain yang kami dapati ialah dia ada hubungan baik di Malaysia
dengan sebilangan ahli perniagaan utama
yang juga menimbulkan banyak persoalan.
Saya pilih dua nama.
Roger Ng, daripada Bank Deutsche,
dan dengan semua hubungan politiknya, datang ke Goldman Sachs,
dan diketahui ada hubungan rapat
dengan lelaki yang gemar berparti iaitu Tim Leissner.
Jadi, Roger dan Tim Leissner
mencari jalan untuk diperkenalkan kepada Jho Low.
Kemudian mereka berkata, "Untuk urus niaga 1MDB yang seterusnya,
lebih baik Goldman Sachs jadi jurubank pelaburan."
Goldman paling berpengaruh di Wall Street.
Ia antara bank yang paling banyak diberitakan
dan paling berkuasa di dunia.
Mereka ialah bank pelaburan.
Mereka membuat keuntungan
dengan menasihati pelanggan tentang transaksi kewangan,
segala-galanya daripada penggabungan dan pemerolehan
sehingga mengumpul modal,
dan kemudian untuk membeli dan menjual sekuriti
bagi pihak pelabur lain.
JAWATANKUASA KECIL KEKAL SENAT DALAM SIASATAN:
BANK PELABURAN DAN KRISIS KEWANGAN
Terima kasih atas jemputan untuk hadir pada hari ini
ketika anda meneliti beberapa sebab dan akibat
daripada krisis kewangan.
Dalam menentang sekuriti sendiri
yang dijual kepada pelanggan anda,
dan secara dalaman, orang anda sendiri percaya
bahawa sekuriti ini tak berkualiti.
Berita buruknya ialah
pelanggan anda kehilangan wang,
tapi berita baiknya ialah Goldman Sachs menjana wang.
Sangat membingungkan. Kami sebuah syarikat.
Namun, anda masih didenda.
Baiklah, kami didenda, tapi semua orang kena denda,
dan kami didenda, ya.
GOLDMAN SACHS BAYAR DENDA 5.06 BILION DOLAR
KERANA PENGLIBATANNYA DALAM KRISIS KEWANGAN 2008
BERTANGGUNGJAWAB DALAM "SALAH URUS SERIUS"
KERANA MEYAKINKAN PELABUR BAHAWA SEKURITI YANG DIJUAL
DIJAMIN OLEH GADAI JANJI YANG SECUKUPNYA
Menurut pengetahuan saya, tiada pengarah yang hilang pekerjaan.
Ia seperti penetapan semula dan kami teruskan.
Maaf tentang itu. Kami berjanji tidak akan ulanginya.
Selepas krisis kewangan, mereka mengelilingi dunia,
mencari mangsa-mangsa lain untuk disasarkan.
Mereka pernah melakukannya kepada rakyat Amerika.
Kini mereka mencari orang lain untuk melakukan urus niaga yang jahat.
BANK AMERIKA, GOLDMAN ANTARA PENERIMA MANFAAT PERJANJIAN MALAYSIA
Mereka mahu lakukan
transaksi kekayaan negara untuk Malaysia,
tapi Malaysia sebagai sebuah negara membangun,
tidak mempunyai kemampuan kewangan untuk melakukannya.
Mereka perlu meminjam wang
daripada semua sumber kewangan di dunia.
Maka, mereka buat tawaran bon yang besar.
Ini kelihatan bagus kerana ia dikeluarkan oleh Malaysia.
Mereka disokong oleh Abu Dhabi.
Jadi, ada dua negara berdaulat
yang mempunyai banyak wang di sebalik ini.
Goldman Sachs menaja jamin tiga terbitan bon berbeza
dengan jumlah keseluruhan sebanyak 6.5 bilion dolar.
1MDB sanggup membayar premium
untuk mempunyai siri terbitan bon
yang lebih sulit dan cepat.
Mereka melakukannya tanpa perlu menunjukkan
ke mana hasil bon akan dihantar.
Goldman Sachs membiayai transaksi bon itu,
kemudian mereka menjualnya kepada pelabur.
Ini ialah urus niaga kerajaan dengan projek besar-besaran,
loji kuasa dan tenaga, jalan raya, hospital dan jambatan.
Perkara yang amat diperlukan di Malaysia.
Seluruh industri kami
dibina dengan terbitan bon.
Ia satu cara untuk membiayai perusahaan ekonomi peringkat awal.
Bon ini berbeza daripada itu.
Salah satu perkara mengenai peranan Goldman Sachs yang menonjol
ialah jumlah wang yang mereka hasilkan daripada bon ini.
Biasanya, apabila anda mengatur bon
untuk syarikat atau terutamanya negara,
keuntungannya tidak besar kerana ia hutang yang selamat.
Ia disokong oleh kerajaan, jadi biasanya,
jumlahnya satu peratus,
tapi dalam urus niaga ini, mereka dapat sepuluh peratus.
Ini jumlah wang yang sangat banyak.
Anda tidak akan boleh melakukannya jika anda boleh mengelak.
Mereka sepatutnya memperoleh hampir 60 juta dolar.
Sebaliknya mereka memperoleh 600 juta dolar.
Jadi, kami ceritakannya. Ini berita, bukan?
Kami ingin mengetahui, mengapa 1MDB membayar Goldman
dengan bayaran yang begitu besar?
Saya masih ingat apabila kami membuat siri artikel
dan Goldman agak bimbang.
Kami adakan sidang panggilan dengan Goldman Sachs,
ke Hong Kong.
Mereka tetap menegaskan yang tiada kesalahan berlaku.
Semua urus niaga adalah sah. Tiada komisen dibayar.
Tiada yuran broker dibayar kepada sesiapa.
Disebabkan keuntungan yang dibuat dalam urus niaga Libya
dan di Malaysia
berada dalam magnitud ratusan juta dolar,
yang agak ketara mengikut piawaian Goldman,
maka berita gembira tentang keuntungan yang dibuat
telah sampai ke peringkat atasan organisasi.
Mereka peroleh sepuluh peratus.
Itu sahaja, tidak perlu tahu apa-apa lagi,
dan tidak mungkin Lloyd Blankfein tidak mengetahuinya.
Anda perlukan jurubank pelaburan untuk melakukannya,
kerana merekalah orang yang akan menstrukturkannya.
Mereka yang tahu cara untuk menaja jamin bon.
Mereka yang tahu cara penetapan harga.
Mereka ialah teknokrat yang akan datang dan melaksanakannya.
Mereka temui dua orang jurubank, iaitu Tim Leissner dan Roger Ng,
yang sanggup menyertai mereka.
Urus niaga ini tidak mungkin berlaku
tanpa pengetahuan pihak tertinggi dalam Goldman.
Sekarang kita tahu perkara yang berlaku kepada wang itu.
Mereka mencuri sebahagian besar.
Ini benar-benar gila.
Mereka memang gila.
Seorang kawan baik saya di FBI
merupakan atase sah kami di Kuala Lumpur.
Dia orang Malaysia-Amerika
yang beberapa kali ke Malaysia,
dan mempunyai hubungan rapat
dengan semua entiti penguatkuasaan undang-undang yang utama
dan pembantu atase undang-undangnya
juga seorang ejen FBI yang kompeten.
Tiada orang lain yang lebih mengenali Malaysia.
Pengetahuan dan reputasinya tiada tandingan di Malaysia.
Saya antara orang yang pertama
membuka pejabat atase undang-undang FBI di Malaysia.
Bapa saya ke Malaysia pada tahun 1959
dan bertemu dengan ibu saya, seorang rakyat Malaysia tempatan.
Saya dilahirkan di Malaysia dan menetap di sini
dari zaman kanak-kanak dan dewasa
sebelum kembali ke AS pada awal 1980-an.
Kali pertama saya mendengar tentang 1MDB
mungkin sekitar tahun 2014 atau 2015.
Semasa kami mula mendapat maklumat
tentang penipuan yang berlaku hasil kerjasama Jho Low
bersama Perdana Menteri Najib,
terdapat percubaan untuk menyalurkan wang
daripada dana kekayaan negara 1MDB ini,
dan wang itu tidak disalurkan ke tempat yang sepatutnya.
Mungkin sekitar Februari, Mac 2015,
Chuck memanggil saya pada hari Ahad dan dia berkata,
"Hei, awak mahu pergi ke rumah Peguam Negara Gani?"
Chuck baru sahaja pulang
dari Washington DC, bersama Peguam Negara Patail,
dan mereka telah bertemu Pengarah Comey,
dan topik 1MDB pun timbul.
Gani terus bertanya kepada kami,
"Hei, kamu ada dengar tentang dakwaan di luar sana?
Kamu percaya akan kesahihannya?"
Dia telah bertanya kepada Perdana Menteri
sama ada dakwaan ini sahih
dan diberitahu ia tidak sahih.
Fakta bahawa itu ialah siasatan sebenar yang pertama
daripada kerajaan Malaysia
adalah penting bagi saya.
Itu yang mungkin mendorong saya dan Dave
untuk terus menghantar maklumat.
Pada Jun 2015, saya telah diberitahu bahawa
pelbagai siasatan terhadap 1MDB telah menetapkan bahawa,
dua hari selepas urus niaga ketiga bon Goldman Sachs,
681 juta dolar telah masuk
ke dalam akaun bank peribadi Najib.
Ketika itulah Wall Street Journal mendapat cerita ini.
Journal mengambil risiko yang besar,
kerana semasa kami menulis cerita itu, Boies Schiller,
firma sama yang mewakili Harvey Weinstein,
telah memberitahu kami, bahawa,
kami mungkin berdepan dengan risiko fitnah yang serius.
Najib tidak melakukan kesalahan.
Terdapat banyak tekanan untuk kami menjawab persoalan
bagi menyelesaikan kes tersebut.
Apabila saya mendapat data akaun bank peribadi Najib
dan saya serahkannya kepada media arus perdana yang lain,
ia mengalih cerita ini.
PENYIASAT PERCAYA WANG DISALURKAN KE AKAUN PEMIMPIN MALAYSIA
DALAM PENYIASATAN 1MDB
Ini petunjuk utama.
"PENYIASAT MALAYSIA YANG MENELITI DANA PELABURAN KERAJAAN
TELAH MENJEJAK 700 JUTA DOLAR DEPOSIT
KE AKAUN BANK PERIBADI PERDANA MENTERI MALAYSIA,
MENURUT DOKUMEN DARIPADA PENYIASATAN KERAJAAN."
681 juta dolar masuk ke dalam akaun Najib.
Bukan selalu seorang perdana menteri
memperoleh 681 juta dolar yang dipindahkan ke akaunnya.
Jadi, ini cerita yang sensasi.
PROTES BERSIH: PARTI CAMPURAN BAGI PILIHAN RAYA YANG BERSIH DAN ADIL
GUNA LALUAN ALTERNATIF
Terdapat bantahan besar-besaran berlangsung di Kuala Lumpur.
Ia digelar Protes Bersih.
1MalaysiaDB, 2.6 bilion. Mana jawapannya?
Kami mahu jawapannya. Kami perlukan kerajaan yang bersih.
Jalan raya di Kuala Lumpur sesak.
Apabila Najib mendakwa bahawa 681 juta dolar
yang tiba-tiba muncul dalam akaun banknya
merupakan hadiah daripada putera raja Saudi,
ia amat menggelikan hati.
Beginilah.
Siapakah orang yang waras mahu memberi 681 juta dolar
ke dalam akaun bank peribadi
tanpa apa-apa balasan?
Saya terkejut dengan kebodohan itu.
Ia cukup jelas berkaitan dengan 1MDB.
Cerita saya mempunyai kesan utama
dalam mendedahkan siasatan di Malaysia.
Unit perisikan kewangan di sini berkata,
"Bolehkah kamu bantu kami dalam kes ini?"
Saya jawab, "Tentu saja, apa-apa yang kami mampu."
Najib dengan berat hati membenarkan operasi ini
sehinggalah siasatan tersebut
mula mencungkil beberapa maklumat yang sangat menarik.
Jelas sekali, penipuan ini telah menyentuh sempadan AS,
menjadikannya bawah siasatan bidang kuasa FBI.
Semua laluan dan dakwaan
membawa kembali kepada Perdana Menteri, Dato' Sri Najib,
dengan kerjasama Jho Low, dalang penipuan itu.
Itulah satu-satunya pertemuan pasukan petugas kecil itu.
Beberapa minggu kemudian ialah Night of the Long Knives.
Pada masa itu, terdapat banyak khabar angin
bahawa mereka akan menangkap dan mendakwa Najib.
Saya menerima dokumen tanpa nama.
Waran tangkap untuk Najib Razak.
Saya ambil risiko dan menerbitkannya...
DOKUMEN DRAF RAHSIA TERMASUK SURAT DAKWAAN KELAKUAN KORUP
...dan ketika itulah segala-galanya menjadi kecoh.
Polis Malaysia serbu pejabat Peguam Negara,
menahan beliau
dan membubarkan pasukan petugas khas itu.
Malah, mereka mengambil beberapa fail kes.
Saya tiba pada hari itu dan apabila lif terbuka,
berlaku kekacauan.
Orang ramai di mana-mana.
Kemudian, saya kembali ke kedutaan
dan mendengar bahawa Gani telah bersara.
WARAN TANGKAP PUNCA PEGUAM NEGARA DIPECAT
Itulah pengakhiran pasukan petugas itu
dan berakhirnya kerjasama terbuka kami.
Dia menyingkir Peguam Negara dan menggantung The Edge.
Kami sangat kecewa
dengan keputusan KDN.
Apakah motivasi mereka?
Itu soalan untuk mereka, untuk dijawab oleh orang lain.
Saya diberi penghormatan untuk menjadi orang tersebut
yang paling banyak didakwa oleh Perdana Menteri yang bersidang.
RANCANGAN NAJIB MENGHAPUSKAN PEMBANGKANG PENGKRITIK 1MDB DIDAKWA MENGHASUT
Rakyat Malaysia ada institusi sebenar yang menjalankan tugas mereka.
Najib memutuskan untuk menyekat kebebasan itu.
Maka, semua institusi yang sepatutnya bertindak untuk semak dan imbang
segera dimusnahkan.
Peguam muda di pejabat Peguam Negara
yang telah merangka waran tangkap itu
ditahan dari dalam keretanya semasa dalam perjalanan ke tempat kerja
di tengah-tengah KL, lalu hilang.
Polis menggesa sesiapa sahaja yang ada maklumat tentang kemalangan
di Jalan Dutamas, Kuala Lumpur,
pada 4 September pukul 7.51 pagi
untuk tampil ke hadapan.
- Adakah Kevin Morais masih hilang? - Dia masih jadi orang yang hilang.
Sebuah kereta yang menyerupai keretanya ditemui di sini.
Seluruh kawasan itu berselerak dengan serpihan daripada kereta.
Ia menunjukkan betapa besarnya kebakaran itu.
APA TERJADI KEPADA TPR KEVIN?
Dia didapati mati dibunuh. Jasadnya berada di dalam tong minyak.
DITEMUI MATI DI DALAM TONG MINYAK
Ia berjaya menakutkan semua orang.
Setiap birokrat kolar putih di Malaysia menerima mesej ini.
Jika anda menentang Najib, itulah yang akan berlaku kepada anda.
Pada Jun 2015,
terdapat sekumpulan polis datang ke rumah dan menangkap saya.
Ia masih segar dalam ingatan saya.
Dalam beberapa saat, saya telah ditangkap,
dicampak ke dalam rumah, digari,
dan di situlah mimpi ngeri bermula.
Jelas sekali, ini telah diatur oleh Najib dan Jho Low
serta kenalan mereka di Thailand.
Xavier disumbat ke dalam penjara dengan penuh tragis.
Dia dilayan seperti pengganas.
Dia kemudiannya dipaksa menandatangani surat pengakuan.
PetroSaudi, terutamanya Patrick Mahony,
mengancam isteri saya, bahawa saya mungkin akan hilang
dan dia akan ditangkap.
Anak lelaki saya akan ditempatkan di rumah anak yatim Thai.
Saya tidak mempunyai pilihan.
Maksud saya, sama ada itu dan saya mati, atau saya buat apa-apa yang mereka mahu.
Jadi, saya memilih satu-satunya pilihan yang ada.
Berikan kertas itu. Saya akan tandatangan apa-apa saja yang mereka mahu.
Mahu saya mengaku yang saya bunuh Kennedy? Saya akan mengaku.
Saya hanya mahu tamatkan mimpi ngeri ini.
Cerita yang mereka mahukan ialah saya mencuri data.
Saya dapat tahu sebabnya, dengan mencuri data,
mereka mahu agar maklumat itu
tidak diterima di mahkamah keadilan.
Mereka mahu saya mengatakan bahawa saya bekerjasama
dengan wartawan Clare Rewcastle Brown dan The Edge
untuk menggulingkan kerajaan yang sah.
Kami telah mengganggu data,
dan itulah yang saya tulis.
Saya menghabiskan 547 hari di dalam penjara.
Maaf.
Emosi.
Kita melalui detik dalam hidup yang tidak akan kita lupakan,
dan ini salah satu detik yang tidak akan saya lupakan.
Saya telah dicap sebagai musuh Malaysia oleh Najib.
Permintaan dibuat kepada Interpol oleh Malaysia
untuk meletakkan saya dalam senarai notis merah mereka
untuk ditangkap pada bila-bila masa sebagai pengganas
kerana aktiviti yang mencemar demokrasi seperti yang mereka katakan.
Malang sekali, di bahagian dunia ini,
rasuah jadi sebahagian daripada kehidupan seharian.
Saya fikir, pada akhirnya,
kita akan terkejut dengan skop rasuah yang besar ini,
tapi bukan kerana dia yang amalkan rasuah.
Malaysia ialah rejim autokratik yang amalkan kekerasan dalam kelembutan.
Pada ketika ini, Najib merampas kelembutan itu.
Dia terdesak.
Kami telah hampir kepada penamat
dan dia bergelut untuk bertahan.
Perubahan besar dalam kerajaan Malaysia
berdasarkan siasatan AS sangat tegang.
Terdapat banyak tekanan yang dikenakan
kepada orang di kedutaan
agar mereka menghentikan siasatan ini.
Kejadian selepas Night of Long Knives mengubah
suasana di Malaysia.
Tujuan mereka untuk menghantar mesej yang jelas,
dan objektif itu tercapai.
Bagi saya, sesiapa sahaja yang percaya
kepada sistem pemerintahan demokrasi
seharusnya benar-benar terkejut
dengan pemecatan peguam negara
dan penstrukturan semula Suruhanjaya Pencegahan Rasuah.
Saya fikir ia telah menjadikan pasukan kami
berusaha dengan lebih banyak lagi.
Jika bukan kami yang melakukannya, siapa lagi?
Sekarang, strategi kami berubah.
Kami ada siasatan sendiri.
Kami cuba untuk dapatkan bantuan daripada rakyat Malaysia
untuk menyokong siasatan kami.
Saya dan Chuck bersetuju bahawa
kami akan meneruskan apa-apa yang kami mampu,
tapi dengan lebih berhati-hati.
Kami perlu berhati-hati dengan tindakan kami dan orang yang kami temui.
Adakah sesiapa bocorkan tentang
waran tangkapan awak
sebelum Night of the Long Knives?
Ya. Ada kebocoran.
Terdapat kebocoran, tapi awak tahulah,
perkara sebegitu sukar untuk ditutup.
Terlalu ramai orang yang terlibat dalamnya.
Jadi, hanya untuk menegaskan semula,
awak tahu bahawa terdapat...
Mungkin ada.
Saya tidak pasti. Mungkin ada.
Awak mempunyai kecurigaan yang kuat.
Saya diberi transkrip, ya.
Saya teruja berada di sini.
Saya terkejut
kerana Encik Low dapat menaikkan dirinya dengan begitu cepat.
Daripada seorang anak muda,
menjadi orang penting yang datang entah dari mana-mana.
Keluarga Low memang bersifat dermawan
sejak 70 tahun yang lalu.
Jho Low cuba mencipta
cerita fiksyen tentang dirinya sendiri
sebagai alasan untuk semua kekayaan ini.
Kami memutuskan sebagai generasi ketiga
untuk menginstitusikan usaha ini.
Dia cuba menjenamakan semula dirinya
sebagai pewaris rahsia harta kekayaan itu.
Langkah pertama. Kami menggali dalam-dalam.
Sepertimana penjenayah peringkat bawahan,
mereka tiada rancangan jangka panjang.
Memang agak sesuai dengan dirinya.
Dia mampu memasukkan dirinya
ke dalam 0.001 peratus kedudukan teratas di dunia ini.
Langkah kedua. Reka bentuk kerjasama.
Terdapat setidaknya satu e-mel
yang Otaiba melahirkan kebimbangan
dengan rakan sekerja Emirate,
yang bertanya, "Apa yang Jho Low buat?"
Langkah ketiga. Kami fikir untuk jangka panjang.
Mereka berkata, "Jho, boleh bertenang?
Berhenti berbelanja jutaan dolar
dan berkata, 'Malaysia di sini.'"
Malaysia di sini!
Langkah keempat. Kami banyak melabur.
Dia mula menjadi terkenal
kerana sikapnya yang suka berparti di seluruh dunia.
Ia memang membimbangkan.
Apa yang sebenarnya berlaku di sini?
Adakah ini akan berakhir sebagaimana yang kita bimbangkan?
Akhir sekali, langkah kelima, kita terus berkembang.
Dia timbulkan tekanan terhadap dirinya.
Orang seperti Leissner, Yousef Al Otaiba,
mereka semua berkata, "Jho, kurangkan tonjolkan diri."
Mereka cuba mengajar dia cara membuat perundingan yang sulit,
berurus niaga, buat banyak wang,
tapi tak tonjolkan diri di khalayak.
Itu peraturan nombor satu dan dia melanggar peraturan itu.
Keunikan Yayasan Jynwell ialah keupayaan kita
untuk merentasi semua sempadan bagi mencapai visi bersama.
Mereka mula risau
tentang minat Jabatan Kehakiman terhadap Jho Low.
Peguam mereka memaklumkan kepadanya bahawa FBI mencarinya,
dan mereka berkata kepada diri mereka,
"Kenapa Jabatan Kehakiman
memerhati satu penipuan yang berasal dari Malaysia
dan mungkin melibatkan kami dan Emirate?
Tiada apa-apa kaitan dengan Amerika Syarikat."
Peguam itu menulis kembali,
"Saya benci untuk menjadi pembawa berita buruk di sini,
tapi Jabatan Keadilan menganggap dirinya
mempunyai bidang kuasa ke atas sebarang transaksi
yang dilakukan dalam dolar AS
yang melalui institusi kewangan AS."
Marilah kita banyak berfikir, marilah kita jadi berani,
dan mari kita fikirkan tentang tempat kita di dunia ini.
Orang kata masa ialah segala-galanya.
Bagi kes 1MDB, dalam pelbagai peringkat,
saya akan mengatakan bahawa masa ialah segala-galanya.
Tidak ada
gerakan untuk menukar kerajaan.
Saya tidak melihatnya.
Dia masih terkawal sepenuhnya,
ketika orang fikir dia akan jatuh.
681 juta dolar masuk ke akaunnya.
Bagaimana untuk dia jelaskannya?
Dia akan didakwa,
tapi tiba-tiba, dia kembali.
Dia menyingkir semua orang yang bertindak menentangnya.
Dia menggantung kami, dan dia berkuasa sepenuhnya.
Bagi saya, perkara yang berlaku tidak menjejaskan
hakikat bahawa kita akan terus melakukannya.
Walaupun Najib berkuasa, Suruhanjaya Pencegahan Rasuah Malaysia
pada dasarnya bekerja dengan FBI untuk menangani kes ini.
Mereka melaporkan kepada Najib,
tapi mereka bekerjasama dengan FBI.
Abu Kassim memberitahu saya,
"Saya ketua Suruhanjaya Pencegahan Rasuah Malaysia,
dan ini merupakan salah satu kes rasuah terbesar di dunia.
Saya rasa bertanggungjawab
untuk bekerjasama dengan kamu bagi mendapatkan kebenaran."
Ini ialah seorang individu
yang memaparkan ketabahan dan keberaniannya
serta teguh dengan pendiriannya terhadap perkara yang salah.
Dia merasai keghairahan
sebagai manusia yang berjuang menentang rasuah sepanjang hidupnya.
Akhirnya, ia menamatkan kerjayanya.
29 JULAI 2016
Lawatan saya di Malaysia berakhir dan saya kembali ke AS.
BANGUNAN FBI
Saya berasa agak tertekan kerana saya melihat,
dari perspektif rakyat Malaysia,
perintah larang suara terhadap siasatan 1MDB.
Saya ingat, saya mendapat mesej, "Tonton berita hari ini.
Mereka akan bercakap tentang 1MDB."
Hari ini, Jabatan Kehakiman
telah memfailkan aduan sivil
untuk mendapatkan kembali
lebih satu bilion dolar dalam bentuk aset
yang dikaitkan dengan konspirasi antarabangsa untuk pengubahan dana
yang dicuri daripada 1Malaysia Development Berhad
atau 1MDB.
Saya amat berterima kasih
kepada FBI dan DOJ.
Saya sangat gembira.
Saya tidak percaya bahawa ini berlaku
kerana kami telah memperjuangkan perkara ini sejak sekian lama.
Sebilangan pegawai 1MDB yang korup
menganggap dana awam ini sebagai akaun bank peribadi mereka.
Kami telah menangani kes rasuah antarabangsa terbesar
dan memfailkan rampasan sivil terbesar dalam sejarah Jabatan Kehakiman.
JABATAN KEADILAN BIRO PENYIASATAN PERSEKUTUAN
Apabila FBI dan DOJ muncul untuk membentangkan
cara wang itu dicuri,
syarikat yang melakukannya,
penerima akhirnya,
dan cara ia dibelanjakan.
137 juta dolar
wang yang dicuri
dibelanjakan untuk membeli karya seni.
Sebuah jet Bombardier
dibeli pada harga 35 juta dolar.
250 juta dolar untuk kapal layar yang teruk!
Mereka menggunakan wang itu untuk membayar hutang judi di kasino Las Vegas.
Miranda Kerr diundang oleh Jho Low
dan dibawa belayar di dalam kapal layar mewah
dan dihadiahkan berlian merah jambu bernilai lapan juta dolar yang sepadan
sebagai hadiah Hari Kekasih.
Kebanyakan barangan yang dibeli itu perlu dikembalikan.
Ia telah dirampas oleh kerajaan.
Dia juga menghadiahkannya piano lut sinar akrilik.
Rumah itu dibina di sekeliling piano besar itu
dan tiada cara untuk mengeluarkannya.
Saya rasa kerajaan biarkan saja.
Simpan sajalah piano itu.
Sungguh ironi apabila
sebahagian daripada berbilion dolar yang dicuri daripada kerajaan Malaysia
digunakan untuk membiayai filem The Wolf of Wall Street,
yang merupakan filem tentang sifat tamak, pembaziran,
dan kuasa wang, sekurang-kurangnya untuk sementara waktu,
mampu membuat seseorang tidak dapat disentuh.
Rakyat Malaysia terkejut dan terpaku dengan drama ini.
500 juta dolar
untuk intan berlian dan barangan Rosmah.
Rosmah Mansor, isteri Najib,
yang paling riak, narsisistik, tamak dan korup
antara semua isteri perdana menteri
atau pemerintah di mana-mana negara di seluruh dunia.
Terdapat berlian merah jambu 22 karat berbentuk hati
yang diberikan kepada Rosmah
dengan dana yang dicuri daripada rakyat Malaysia.
KETEPATAN TULEN
Aset khusus ini menjadi salah satu simbol
dalam siasatan rasuah 1MDB.
Berlian bernilai 27 juta dolar
yang dibeli oleh Jho Low untuk Rosmah Mansor
datang daripada dana yang berada
dalam akaun bank orang yang dinamakan dalam aduan
sebagai Malaysian Foreign Official One.
Disebabkan peranan saya dengan DOJ,
saya tidak dapat mengenal pasti dalam kamera.
Saya tidak boleh menyebut siapa Malaysian Official One itu.
Ia memberi mesej kepada golongan kleptokrat bahawa,
jika anda mengambil hasil yang menyalahi undang-undang
dan membawanya ke suatu tempat seperti Amerika Syarikat,
anda tidak lagi dapat mengawal naratif.
Jadi, apabila 1MDB mula musnah, semuanya akan terpalit.
Jho Low seolah-olah hilang daripada peta.
Kami hubungi sumber yang hebat dan mereka memberitahu,
"Awak tidak akan percaya lokasi Jho Low berada sekarang.
Dia berada di Bulatan Artik.
Dia mempunyai kapal layar gergasi yang dipanggil Equanimity.
Ia kapal layar kelas mewah yang boleh memecahkan ais.
Dia berada di tempat paling jauh di bumi ini
daripada skandal itu.
Itu yang menamatkan Najib,
melihat cara wang ini dibelanjakan dengan bantuan Jho Low.
Bagaimana anda boleh mengundi semula penjahat itu?
Pada 2018, menjelang pilihan raya,
ucapan pegawai jabatan kerajaan menyebut
Najib akan dipilih semula
dan berakhirlah kes ini.
1MDB bergema dalam kalangan kelas pertengahan,
golongan profesional yang memahami maksud 1MDB,
tentang kecurian berbilion-bilion dolar,
tapi dia sangat yakin.
Barisan Nasional, kerajaan yang memerintah
tidak pernah kalah dalam pilihan raya negara.
Semua orang berada di sini untuk melihat perubahan,
masa depan yang lebih baik untuk anak cucu mereka.
Kami sudah serik. Cukup-cukuplah.
Ia masa yang tegang.
Saya masih ingat ketika bercakap dengan beberapa pegawai kanan polis
yang berkata, "Jika kamu keluar
dan melihat perhimpunan yang ada Mahathir berucap,
terdapat semangat yang luar biasa."
Pada 2018, ia bukan semata-mata tentang menukar kerajaan.
Ia pembebasan minda,
kini rakyat Malaysia tahu bahawa mereka mampu mengawal.
Pemimpin terdahulu, iaitu Mahathir, muncul
dan menyatakan bahawa
Najib ialah pembohong dan penjenayah.
Dia telah mencetuskan gerakan pembangkang
untuk menggulingkan kerajaan penyamun.
Pembangkang bawah Anwar Ibrahim dan lain-lain,
mampu bergerak sampai ke pintu,
tapi mereka tidak dapat membuka pintu kuasa itu.
Mahathir dapat membuka pintu itu
disebabkan ramai Melayu konservatif
yang tidak akan mengundi Anwar Ibrahim.
Mereka mengundi pembangkang kerana Mahathir,
disebabkan Mahathir salah seorang daripada mereka.
Anwar Ibrahim pernah menjadi pelajar radikal pada zaman mudanya,
dan akhirnya menjadi Timbalan Perdana Menteri bawah Mahathir,
tapi dia telah menjadi tahanan politik.
KETIDAKADILAN BERGANDA MENIMPA ANWAR IBRAHIM
Anwar telah menghabiskan banyak masa hidupnya di dalam penjara.
Dia kini berusia 75 tahun.
"PENINDASAN ANWAR IBRAHIM YANG BERTERUSAN MELAMBANGKAN KEJATUHAN HAK MANUSIA"
Awak menyebut bahawa awak telah membaca beribu-ribu buku
semasa di dalam penjara.
Buku apakah yang paling bermakna kepada anda?
Semua karya klasik penting bagi saya.
Pada mulanya, ia sangat sukar. Satu buku seminggu.
Bagi mereka, buku boleh menjadi senjata di dalam penjara.
Mengapa saya membentuk pakatan dengan Mahathir?
Ia sangat sukar, salah satu keputusan paling sukar
yang saya terpaksa buat dalam hidup saya.
Kadang-kadang ada agenda yang lebih besar dalam hidup, tugas yang lebih besar.
Negara lebih utama daripada keinginan atau amarah peribadi,
dan saya fikir, buat masa ini, matlamat untuk selamatkan negara
daripada rasuah dan kekejaman bawah Dato' Sri Najib.
Oleh itu, kami terpaksa membentuk pakatan.
Mereka ialah saingan masa lalu, tapi mereka bersatu
semata-mata untuk menewaskan Najib.
Kami berdua menyedari bahawa,
jika kami bergaduh sesama sendiri, yang menang ialah Najib.
Saya ingat ketika saya baru sahaja pulang dari AS,
dan saya cukup pasrah dengan hakikat bahawa dia akan menang.
Sebelum saya tidur, saya melihat keputusannya
dan Mahathir berada di hadapan, tapi masa masih awal.
Kira-kira pukul 2.00 pagi, Woo Lee menelefon dan berkata,
"Adakah apa yang saya fikirkan sedang berlaku?"
Saya terjaga ketika itu,
melangkah ke ruang tamu
dan menghidupkan televisyen.
Saya amat terkejut
bahawa ia benar-benar berlaku.
Kami memenangi pilihan raya 2018.
MEI 2018
Perayaan di seluruh Malaysia
selepas keputusan kejutan dalam pilihan raya nasional.
Mahathir Mohamad meraih kemenangan yang menakjubkan
dalam pilihan raya Malaysia, menamatkan pemerintahan enam dekad
daripada gabungan Perdana Menteri Najib Razak.
Rakyat bangkit, mencabar negara kleptokrasi ini,
bukan lagi sekadar mendiamkan diri.
Mereka menjerit nama gerakan yang dilancarkan 20 tahun lalu,
apabila ketua mereka, Anwar Ibrahim dipenjarakan.
Ironinya atas arahan orang
yang telah membawa mereka kepada kemenangan pada hari ini.
Cukup-cukuplah mengugut!
Tiada lagi!
Kita telah memasuki era baharu untuk Malaysia!
Sila lihat ini.
Ini rakaman yang kami dapat
dari Malaysia beberapa minit yang lalu.
Bekas perdana menteri, Dato' Sri Najib Tun Razak,
telah ditangkap kerana skandal 1MDB.
Rakyat Malaysia tonton dengan penuh minat ketika polis melakukan serbuan
ke atas hartanah yang dikaitkan dengan Najib Razak.
Terdapat 284 kotak yang mengandungi beg tangan
dan terdapat 72 beg berisi wang tunai, barang kemas dan jam tangan.
Jumlah kos semua barangan mengikut harga runcit
mencecah 910 juta hingga 1.1 bilion ringgit.
Ada input yang mengejutkan baru masuk dari Kuala Lumpur.
Bekas pemimpin Malaysia, Najib Razak,
telah didapati bersalah atas kesemua tujuh pertuduhan rasuah.
Dia sentiasa mengaku tidak bersalah,
tapi Mahkamah Tinggi tidak mempercayainya.
Siapa yang paling bertanggungjawab ke atas 1MDB?
BEKAS KETUA PEMBANGKANG
Dato' Sri Najib, perdana menteri ketika itu,
mesti dipertanggungjawabkan sepenuhnya.
WALAUPUN DISABITKAN BERSALAH ATAS SEMUA TUDUHAN,
BEKAS PERDANA MENTERI, DATO' SRI NAJIB RAZAK DIBENARKAN
UNTUK MEMBAYAR JAMIN DAN KEKAL BEBAS
SEMENTARA MENUNGGU RAYUAN DI MAHKAMAH TINGGI
Awak ubah pejabat saya jadi studio.
BEKAS PERDANA MENTERI
- Siapa yang buat temu bual? - Saya.
Awak buat?
Awak faham,
sekiranya ia menghina mahkamah,
saya perlu hentikannya
- kerana perbicaraan sedang berlangsung. - Baik.
Idea siapa untuk mewujudkan 1MDB?
Bukan idea saya.
Saya tidak tahu apa-apa tentang penubuhan 1MDB,
tapi ia juga berdasarkan rasional
yang kita ingin menarik lebih banyak pelaburan untuk Malaysia,
khususnya dari Timur Tengah.
Siapakah Jho Low?
Saya tak kenal Jho Low.
Dia datang melalui janji temu oleh raja terdahulu,
dan dia juga datang
dengan hubungan yang kuat dengan Timur Tengah,
khususnya dengan Saudi dan UAE.
Adakah awak sedar bahawa Jho Low dan anak tiri awak, Riza Aziz,
membiayai filem Hollywood dengan wang 1MDB?
Tidak. Saya langsung tidak menyedarinya.
Saya ada permintaan peribadi, tuanku.
- Ya. - Berkaitan dengan Riza, anak saya.
- Ya. - Juga filemnya.
Ini masalah yang agak kecil.
PERBUALAN ANTARA NAJIB RAZAK DENGAN PUTERA MAHKOTA ABU DHABI
Mungkin ada perjanjian
dengan Sheik Mansour untuk tandatangan perjanjian pinjaman,
bahawa dia akan membayar balik mengikut jadual.
Itu menunjukkan bahawa ia sah.
Namanya pakej pembiayaan.
Ia bukan pengubahan wang haram.
Pada Mac 2013, awak telah menandatangani surat
meminta Goldman Sachs mengumpul tiga bilion dolar dalam penjualan bon
dengan kerajaan Malaysia, menjamin hutang sekiranya berlaku kemungkiran,
dan pada ketika itu,
Goldman telah membuat keuntungan sebanyak 600 juta dolar.
Adakah ini bukan petunjuk yang jelas untuk awak?
Kami mahukan dana untuk 1MDB,
dan seperti yang awak tahu,
dengan cara dipermainkan oleh Goldman Sachs.
Saya rasa saya lebih berminat dalam mengumpul dana
daripada meneliti butirannya.
Adakah awak sedar jumlah yuran yang mereka kenakan?
Saya tidak mengetahui jumlahnya. Tidak.
Jadi, pada 2013, 681 juta dolar
telah didepositkan ke akaun peribadi awak
daripada akaun bank yang dikaitkan dengan Jho Low.
Boleh awak jelaskannya?
Sebagai permulaan, ketika saya bertemu Raja Abdullah,
dia berjanji akan membantu saya,
dan dia percaya bahawa Malaysia sebagai kerajaan,
boleh jadi contoh sebagai negara Islam.
Adakah sebarang bantuan diminta sebagai pertukaran wang ini?
Adakah ia dasar balas-membalas pada tahap peribadi dengan kerajaan Saudi?
Tidak, saya jelaskan bahawa tidak ada balas-membalas,
dan ia diberikan kepada saya untuk digunakan mengikut kesesuaian.
Awak boleh lihat sebab orang susah mempercayainya.
Itu pemahaman saya bersama Almarhum Raja Abdullah.
Bagaimana awak menjawab dakwaan
bahawa awak pasti sudah tahu tentang urus niaga 1MDB?
Sebab tandatangan awak ada pada semua dokumen
yang diperlukan untuk urus niaga dan pelaburan.
Mungkin saya terlalu percaya,
tapi ia diperlukan kerana Menteri Kewangan
ialah pemegang saham tunggal 1MDB
dan tandatangan saya diperlukan,
tapi saya tidak pernah membayangkan
bahawa ia sebahagian daripada skim untuk menipu 1MDB sama sekali.
Adakah awak menyemak dokumen ini sebelum awak menandatanganinya?
Saya tidak tahu bahawa pihak pengurusan
turut bersekongkol dengan Jho Low,
dan kakitangan pejabat saya juga bersekongkol dengan Jho Low.
Mereka menerima sejumlah wang yang banyak.
Pernyataan awak bahawa semua orang di sekeliling awak
bersekongkol dengan Jho Low kecuali diri awak?
Jho Low sangat manipulatif
dan dia memastikan bahawa orang di sekeliling saya
serta sistem menyokong dirinya
dan dia boleh mempengaruhi mereka.
Nama-nama yang sepatutnya melindungi kami,
melindungi kerajaan nampaknya
gagal melaksanakan tanggungjawab mereka.
- Awak pula? - Termasuk Bank Negara.
Bagaimana pula dengan awak? Adakah awak gagal?
Ya. Saya gagal kerana saya percaya orang yang salah
dan saya sepatutnya...
tidak mengandaikan bahawa perkara itu akan jadi sebegitu.
Terlalu ramai orang yang sepatutnya menyedarkan saya,
tapi mereka tidak beri amaran.
Adakah awak percaya bahawa awak mangsa konspirasi besar?
Banyak perkara yang sengaja dijauhkan daripada saya.
Nampaknya begitulah.
Maksud saya, saya bukan sebodoh itu.
Maksud saya, pastinya saya
orang yang mempunyai IQ terendah di dunia.
Awak percaya bahawa awak gagal penuhi harapan rakyat Malaysia?
Dari satu segi, saya gagal kerana mempercayai orang yang salah,
tapi sistem yang buat saya gagal.
Saya rasa itu perlu diberi perhatian.
Sistem yang sepatutnya menyokong saya
telah menggagalkan saya dan rakyat Malaysia.
Di Amerika,
ada pepatah yang dipopularkan oleh Harry Truman.
Ia berhenti di sini,
kerana tanggungjawab mutlak terletak pada pemimpin.
Sekarang, awak beritahu saya yang awak mempercayai orang yang salah
dan sistem mengecewakan awak,
tapi adakah itu membebaskan awak daripada tanggungjawab?
Awak percaya bahawa awak tidak patut dipertanggungjawabkan?
Saya perlu bertanggungjawab atas apa?
Itu penting.
Awak tidak boleh hanya berkata, "Ia terhenti di situ."
Sebagai Perdana Menteri,
seperti yang saya katakan, saya disokong oleh keseluruhan sistem,
dan ramai orang patut menasihati saya, tapi sehingga kini,
tiada tindakan diambil terhadap mereka.
Jadi, itulah punca perbalahan ini.
Jika semua orang adalah sama
atau lebih teruk dari segi kesalahan mereka,
kenapa tindakan tidak diambil
apabila mereka menerima wang untuk kegunaan peribadi mereka?
Tiada tindakan telah diambil.
Maksud saya, adakah ia bermakna bahawa,
hanya kerana tindakan diambil terhadap lelaki di peringkat atas,
orang lain dibebaskan?
Saya pasti ia tidak bermaksud begitu.
Maksud saya, jika seseorang melakukan kesalahan,
maka mereka harus didakwa,
tapi setakat ini, tiada seorang pun yang didakwa.
Ini pendapat saya
tentang salah laku terhadap seluruh kes 1MDB.
Adakah awak tidak malu?
WARTAWAN SIASATAN
Semua orang bercakap tentang Najib.
Awak tahu awak berbohong. Kami tahu awak berbohong.
Adakah awak tidak malu atas perbuatan awak kepada negara?
Saya menjadi Menteri Kewangan selama lapan tahun.
Mustahil dan tak munasabah untuk mengandaikan
bahawa terdapat berbilion-bilion skim
bawah naungan kerajaan yang dia tidak tahu.
Sama ada dia benar-benar tak peduli,
bodoh atau sememangnya korup.
Saya tidak percaya mana-mana orang yang waras boleh mempercayainya.
JABATAN KEADILAN
Pagi ini, jabatan telah memfailkan
tuduhan jenayah di New York terhadap kumpulan Goldman Sachs
dan anak syarikatnya di Malaysia,
dengan dakwaan konspirasi
untuk melanggar peruntukan antirasuah
Akta Amalan Rasuah Asing,
dan menghendaki bank itu membayar sejumlah lebih 2.9 bilion dolar
sebagai denda jenayah, penalti dan penyerahan.
Masa peristiwa ini berlaku menakjubkan.
Begitu pantas selepas krisis kewangan,
dengan semua pemain yang sama berada di kerusi mereka.
Ramai orang akan berkata
denda ini hanyalah kos menjalankan perniagaan.
Tidak syak lagi bahawa, denda menghalang aktiviti begini.
Tanpa mengheret pembuat keputusan peringkat atasan
ke penjara untuk mereka,
ia bukan penghalang yang muktamad.
Adakah saya fikir bahawa mereka telah dipertanggungjawabkan
dengan sewajarnya?
Secara peribadi, tidak,
tapi keputusan tersebut dibuat pada oleh pegawai atasan Jabatan Keadilan.
Bagi peranan Leissner dalam penipuan itu,
kami memohon maaf kepada rakyat Malaysia.
SUARA DAVID SOLOMON PANGGILAN PEROLEHAN 16 JANUARI 2019
Seperti yang awak jangkakan, kami telah menoleh ke belakang
dan terus menoleh ke belakang
untuk melihat jika ada apa-apa saja yang kami sebagai sebuah firma
boleh buat dengan lebih baik.
Pada masa yang sama, saya ingin awak tahu,
sebelum setiap transaksi,
usaha wajar yang mencukupi telah dijalankan.
Dengan itu, mari bersama-sama semak semula prestasi kita.
Kami menghasilkan pendapatan bersih seluruh firma sebanyak 36.6 bilion dolar,
tertinggi dalam tempoh lapan tahun.
MAHKAMAH AMERIKA SYARIKAT
Ng ialah satu-satunya jurubank Goldman yang dibicarakan.
Dia didakwa
membantu mengubah berbilion-bilion dolar yang digelapkan daripada 1MDB.
Ng berdepan hukuman selama 30 tahun penjara.
Roger Ng berperanan sebagai proksi untuk Jho Low.
Perbicaraan itu mengenai Jho Low dan jenayahnya.
Tim Leissner pasti menerima nasib yang paling teruk,
tapi dia banyak memberi maklumat.
Roger Ng sebenarnya tiada dalam radar kami.
Dia tidak pernah dianggap sebagai orang yang penting.
Kemudiannya, kami dapati dialah orang penting
yang berurusan dengan 1MDB,
sedangkan Tim ialah lelaki yang hebat
untuk mengawasi strategi.
...SYARIKAT ITU IALAH JALAN SEHALA...
Di Malaysia sekarang,
terdapat orang yang bersimpati kepada Roger Ng.
Mengapa DOJ memilih rakyat Malaysia untuk didakwa?
Mengapa mereka membuat perjanjian dengan Leissner?
Bagaimana dengan semua kakitangan Goldman Sachs yang lain?
Bagaimana dengan orang Arab yang mencuri daripada 1MDB?
Tim Leissner bercakap tentang
betapa Otaiba banyak membantu Jho Low,
kerana dalam dunia yang sangat elit ini,
banyak hal bergantung pada kepercayaan dan orang yang kita kenal.
Testimoni Leissner memberitahu kita bahawa Otaiba dilihat sebagai orang
yang mendapatkan kelulusan dalam UAE,
memudahkan proses jika ia perlahan.
Bagi membolehkan Jho Low memiliki skim itu,
mendapatkan sokongan UAE,
memiliki dana kedaulatan UAE, IPIC,
menjadi penjamin 1MDB.
DUTA UAE KE AS TERLIBAT DALAM SKANDAL 1MDB
Wall Street Journal khususnya
mampu menunjukkan 66 juta dolar
mengalir ke dalam syarikat yang berkaitan dengan Otaiba
semasa tempoh aktif penipuan 1MDB.
UAE tidak begitu terkesan,
mujurlah ada Otaiba di Washington.
Penyingkirannya mendatangkan kos diplomatik yang begitu tinggi
serta tidak ada faedah
yang menjadikannya berbaloi untuk dilakukannya buat mereka,
dan itu termasuk apa-apa reaksi
yang mereka akan terima akibat skandal Jho Low.
Dalam konspirasi, setiap orang mempunyai peranan.
Tidak lama dahulu,
juri persekutuan di Brooklyn mensabitkan kesalahan
ke atas Roger Ng, bekas Pengarah Urusan Goldman Sachs.
Ia seperti orkestra dan semua orang bermain alat muzik.
Malah orang yang memukul simbal pada minit terakhir
juga sebahagian daripada konspirasi itu.
Keputusan hari ini bukan saja kemenangan untuk kedaulatan undang-undang,
malah untuk rakyat Malaysia...
Roger Ng ialah lelaki dengan simbal.
Orang sering lupa bahawa Najib dan Jho Low,
sebagai arkitek yang merancang dan mereka bentuk skim ini,
tidak mungkin dapat mencapai semua ini
tanpa pembantu iaitu orang yang menolong mereka.
Mereka semua patuh.
Dalam kes ini, anda benar-benar melihat begitu banyak perbezaan
pada peringkat pertengahan organisasi birokrasi
yang menghasilkan sejumlah besar wang,
tapi tidak benar-benar memegang tanggungjawab.
Firma perakaunan yang menyemak akaun 1MDB.
Firma guaman yang tidak cukup bertanya soalan.
Firma PR yang hanya melakukan kerja seperti yang disuruh.
Semua ini dijalankan
oleh golongan profesional Britain, Amerika dan Eropah.
Orang yang berpendidikan seperti saya, orang yang saya jumpa di parti.
Mereka menutup mata
dan menjadi kaya dengan memudahkan kegiatan rasuah,
kemudian berpura-pura bahawa ia tiada kaitan dengan mereka.
Ini masalah global.
Ia sistem global, tapi ada akibat lain.
Disebabkan wang haram itu kini memasuki negara kita,
dan orang yang mengawalnya
mula mempengaruhi cara hidup kita, politik kita,
pembuat keputusan kita dan parti politik kita.
Jho Low cuba mempengaruhi pilihan raya Amerika.
Dia mendapat wang untuk kempen Obama.
Kemudian, dia cuba dapatkan wang untuk orang
yang menjalankan kempen Trump dan pentadbiran Trump.
Frank White pernah ada hubungan dengan keluarga Obama
dan menjadi sasaran Jho Low.
Dia diupah untuk mendapatkan beberapa urus niaga yang sukar.
Itu menyebabkan Jho Low mendapat undangan
ke parti percutian di Rumah Putih pada tahun tersebut.
Melangkau ke April 2014.
Obama dalam lawatan rasmi pertama ke Malaysia,
dan dia berswafoto dengan Perdana Menteri Najib Razak.
Elliot Broidy, bekas Republikan
iaitu Timbalan Pengerusi Kewangan Nasional,
turut terlibat dalam skandal Jho Low dan 1MDB.
Broidy dan isterinya memberitahu wakil Jho Low,
mereka boleh lenyapkan dakwaan Jabatan Kehakiman.
PERJANJIAN RETAINER DAN YURAN
Cita-citanya bermula daripada menjadi kaya,
kemudian secara beransur-ansur menjadi pengaruh global, kuasa global,
memainkan peranan antara negara-negara.
Dia sebenarnya berjaya menjadi individu tersebut.
Dalam kewangan, kami menggunakan frasa "nilai ekstrak"
seolah-olah itu yang kami lakukan.
Itu parasit.
"Apakah nilai yang anda sumbangkan?"
Itu yang sepatutnya kita tanya.
Kita perlu belajar bahawa kita saling bergantung antara satu sama lain.
Ini sistem yang tidak adil dan menindas.
Kapitalisme yang tidak terkawal ini
mengayakan sebilangan kecil dengan merugikan sebilangan besar.
Saya fikir, "Apa jawapannya?"
Jawapannya kembali kepada rakyat.
Dalam banyak kes rasuah, kes pengubahan wang haram,
kadangkala ada persepsi
bahawa jenayah kewangan ini tidak mempunyai mangsa.
Ini tidak benar.
Seseorang masih perlu membayar balik bon ini
dan semua bayaran faedah ke atas bon ini,
kerana Jho tidak akan membayarnya.
Begitu juga Perdana Menteri Najib.
Kerajaan Malaysia yang perlu menanggungnya.
Mereka pula terpaksa mengambil daripada rakyat,
sekolah-sekolah yang sepatutnya mendapat manfaat,
hospital, infrastruktur,
dan pembangunan ekonomi yang mereka mahu lakukan
tidak akan dapat berlaku sekarang.
Saya jual daging cucuk, stimbot dan barbeku.
1MDB?
Saya buta huruf. Saya tak tahu.
PENJUAL JALANAN
Kos peluang untuk masa depan ekonomi Malaysia
ialah anda tidak boleh mencapai tahap yang lebih tinggi
dari segi pendapatan yang rakyat anda patut peroleh.
Mereka terperangkap di situ.
Kami terperangkap sama ada kami dalam peralihan
daripada negara membangun kepada negara maju,
atau sama ada akan lebih mundur.
Kita mulakan dengan berita tergempar dari Malaysia.
Usaha sama yang muncul untuk membersihkan Malaysia
daripada rasuah dan kebekuan ekonomi
telah runtuh.
Rakyat mengharapkan kerajaan baharu
dapat melakukan perubahan besar-besaran.
Jika anda berlengah, mereka akan menghukum anda.
Perletakan jawatan Mahathir Mohamad secara mengejut
menyebabkan negara jadi tidak menentu.
Kerajaan PH jatuh kerana satu sebab.
Perdana Menteri meletak jawatan
tanpa memberitahu sesiapa.
Semua menteri kabinet pergi ke pejabat
pada pagi Isnin, 24 Februari,
menyangka mereka ialah menteri.
Pada pukul lima petang pada hari yang sama,
mereka dipecat.
Anwar telah meletakkan banyak tekanan terhadap Mahathir
untuk memenuhi janjinya bagi menyerahkan kuasa,
tapi Mahathir enggan.
Mereka bersama-sama menyingkir Najib dan berjaya melakukannya,
tapi apabila sama-sama bekerja sebagai satu kerajaan,
jadi cerita lain.
Saya pernah melihatnya berlaku di negara lain.
Pembangkang yang memasuki kerajaan,
nampaknya tidak mampu untuk memerintah.
Mereka tidak dapat bertindak dengan betul.
Kemudian, dengan tidak semena-mena, mereka mengundi penyangak semula.
Dua tahun yang lalu telah menunjukkan kepada kita
bahawa rakyat Malaysia, kekecewaan kita
lebih dalam daripada kebanyakan perjuangan politik baru-baru ini.
Apa awak tahu tentang Najib?
Najib? Saya tak baca atau tengok berita. Saya tak tahu sangat tentang dia.
NELAYAN
Saya bekerja di laut. Saya tiada masa untuk semua itu.
Masalah terbesar saya pernah hadapi ialah tsunami.
Bot saya ditolak ombak.
Itu saja yang saya tahu.
Dalam satu atau dua tahun yang lalu,
popularitinya telah meningkat dengan luar biasa.
Itu fakta objektif yang saya tidak dapat jelaskan.
Mari pergi!
Kekecewaan kami berakar umbi apabila mengetahui,
walau betapa sukarnya mereka bekerja,
keadaan tetap menentang mereka.
Masalah terbesar ialah
kemahuan politik untuk mengendalikan keperluan asas masyarakat.
Ada bajet, sebab negara kita kaya!
Kita ada minyak. Kita ada Petronas.
Kita ada minyak sawit.
Kita pengeksport kedua terbesar di dunia.
Pada pendapat saya, pengalihan dana
untuk sesetengah parti dan politik.
Mereka mahu kekal berkuasa.
Ada orang dalam kalangan masyarakat
yang lebih gembira untuk memuliakan penjahat,
yang sanggup mengkhianati masa depan kita
sebagai ganti kepada nikmat dan naungan politik.
Ia bermula dengan ketakutan
seandainya anak-anak mereka tidak jadi lebih baik daripada mereka.
Itu ialah ketidaksamaan yang berbahaya dan semakin meningkat.
Ramai ahli politik hanya tahu cakap, tapi tak pernah ambil tindakan.
Demokrasi Malaysia berada di persimpangan kritikal,
kita berpotensi untuk jadi mundur
dan selama-lamanya terperangkap dalam status negara membangun,
atau kita boleh bergerak pantas
untuk menjadikan Malaysia negara maju dan bermaruah.
Kita belum matang sebagai negara demokrasi.
Tadbir urus yang lemah menjadikan institusi yang rapuh
membawa kepada rasuah endemik besar-besaran.
Negara kita perlu melabur lebih untuk pembangunan.
Jangan cakap banyak. Mulalah buat kerja.
Adakah awak berharap untuk jadi Perdana Menteri semula?
Niat saya sekarang adalah untuk membersihkan nama saya,
dan kami berharap bahawa sistem akan memberi perbicaraan yang adil.
Awak fikir awak akan berjaya membersihkan nama awak?
Siapa tahu tentang masa depan? Siapa tahu?
Ia bukan Najib. Ia sistemik.
Sudah tentu, Najib sebagai ikon rasuah,
tapi sistem telah terjejas sepenuhnya.
Kami bukan menentang seorang individu.
Kami sebenarnya mencabar sistem rasuah yang berakar umbi.
Saya tidak mempunyai pilihan.
Dalam tempoh yang masih ada,
saya akan terus berusaha untuk membawa perubahan dan pembaharuan,
dan saya rasa negara ini dan rakyat Malaysia
layak mendapat sesuatu yang lebih baik.
Adakah ia berbaloi?
Saya tetap akan melakukan apa-apa sahaja yang kami lakukan.
Saya masih menaruh sedikit harapan
bahawa keadilan akan ditegakkan.
Kami melihat bangunan pangsapuri ini dibina dan tertanya-tanya,
siapa sebenarnya yang mampu
untuk tinggal di pangsapuri mewah ini?
Kemudian kita datang ke sini. Inilah Malaysia yang sebenar.
Adakah kehidupan mereka lebih baik hari ini?
Adakah kehidupan mereka lebih baik
untuk diri sendiri dan anak-anak mereka?
TUKANG KEBUN
- Menurut awak, di manakah Jho Low berada? - Saya tidak tahu.
Malah, polis sepatutnya mampu menjawab soalan itu.
- Okey. - Sila pakai pelitup muka.
Kenapa polis Malaysia tidak dapat mencari Jho Low?
Awak patut tanya mereka.
Baiklah.
Sila pakai pelitup muka.
PEMILIK RESTORAN
Bawah sistem undang-undang jenayah kita,
tertuduh mesti dibicarakan secara fizikal.
Itulah sebabnya pendakwaan Jho Low tidak pernah berlaku
kerana dia tidak berada di Malaysia.
Jika dia masih hidup, saya percaya dia ada di China.
Saya teka Jho berada di antara segi tiga bandar ini.
Macau, Hong Kong dan Shenzhen.
Dia hidup macam biasa sejak sekian lama.
Orang Cina merasakan bahawa
Jho Low ada kepentingan untuk dibenarkan
agar kekal di China apabila skandal itu terbongkar.
Jho jelas mempunyai nilai kepada mereka.
Saya fikir bahawa nilai itu mudah rosak.
Dia yang membunuh demokrasi Malaysia
dan menyakiti kehidupan berjuta-juta rakyat Malaysia,
dan kita perlu berusaha semampu mungkin
untuk memastikan agar dia dibawa ke muka pengadilan.
Dalam hidup ini, kita perlu membuat pilihan.
Pilihan yang penting.
Jika anda sayang negara anda...
anda perlu bertindak.
Jho Low masih ada di luar sana.
Saya tidak tahu sama ada kita dapat menutup kes ini sepenuhnya.
Itulah harapan saya suatu hari nanti, tapi saya tak pasti jika ia akan berlaku.
Saya rasa rasuah sangat merosakkan dunia.
Saya bangga bahawa saya mempunyai peluang dalam kerjaya saya
untuk melawannya dalam beberapa cara. Ada yang berjaya dan ada yang tidak,
tapi saya tidak akan mendapat kepuasan penuh daripadanya.
Itulah yang mengecewakan.
Saya tidak akan dapat penyelesaian sepenuhnya.
Saya rasa seperti tidak melakukan sehabis baik.
Saya sayang negara ini.
Jauh di lubuk hati, saya masih berharap
ia akan berjalan lancar.
Saya hanya berharap rakyat di sini tidak berputus asa.
MALANGNYA, HUTANG MALAYSIA BAGI DANA 1MDB YANG DICURI
AKAN MELEBIHI 11 BILION DOLAR.
EMPAT BULAN SELEPAS TEMU BUAL INI, DAN DUA TAHUN SELEPAS DIDAPATI BERSALAH
ATAS TUJUH DAKWAAN SALAH GUNA KUASA, PENGUBAHAN WANG HARAM DAN PECAH AMANAH...
RAYUAN BEKAS PERDANA MENTERI NAJIB RAZAK TELAH DITOLAK
DAN DIA DIHUKUM PENJARA SELAMA 12 TAHUN.
ISTERI NAJIB, ROSMAH MANSOR, DIDAPATI BERSALAH KERANA MEMINTA RASUAH.
DIA DIHUKUM PENJARA 10 TAHUN DAN DIDENDA 216 JUTA DOLAR
DIA KEKAL BEBAS DENGAN JAMINAN.
PADA NOVEMBER 2022, IBRAHIM DILANTIK SEBAGAI PERDANA MENTERI MALAYSIA KESEPULUH
"MALAYSIA AKAN MARA SEBAGAI DEMOKRASI YANG MENDUKUNG UNDANG-UNDANG
DAN MEMASTIKAN SEMUA RAKYAT
AKAN MENDAPAT MANFAAT DARIPADA TAKDIR NEGARA HEBAT INI."
PERDANA MENTERI ANWAR IBRAHIM 15 DISEMBER 2022
WAKIL LEONARDO DICAPRIO TIDAK BALAS PERTANYAAN KAMI.
JAMIE FOXX MENOLAK UNTUK TURUT SERTA DALAM FILEM INI.
WAKIL MIRANDA KERR TIDAK BALAS PERTANYAAN KAMI.
PARIS HILTON MENOLAK UNTUK TURUT SERTA DALAM FILEM INI.
JOEY MCFARLAND TIDAK BALAS PERTANYAAN KAMI.
PRAS MICHEL TARIK DIRI SEHARI SEBELUM TEMU BUAL.
DIA DIDAPATI BERSALAH ATAS 10 DAKWAAN PENIPUAN.
WAKIL KIM KARDASHIAN TIDAK BALAS PERTANYAAN KAMI.
NOAH TEPPERBERG TIDAK BALAS PERTANYAAN KAMI.
GOLDMAN SACHS TIDAK BALAS PERTANYAAN KAMI.
TIM LEISSNER TIDAK BALAS E-MEL KAMI.
PEGUAMNYA TIDAK MENJAWAB TELEFON. LEISSNER MENANTI HUKUMAN.
PEGUAM ROGER NG BERHENTI BALAS E-MEL KAMI.
NG DIHUKUM PENJARA 10 TAHUN.
PEGUAM ANDREA VELLA KATA VELLA "ORANG BAIK"
DAN ENGGAN TURUT SERTA DALAM FILEM INI.
PEGUAM TAREK OBAID MENOLAK PERMINTAAN UNTUK DITEMU BUAL.
PEGUAM DAN BEKAS PEGUAM PATRICK MAHONY TIDAK BALAS PERTANYAAN KAMI.
FRANK WHITE JR. TIDAK DAPAT DIHUBUNGI SECARA TERUS ATAU MELALUI RAKAN LAMA.
KEDUTAAN EMIRIAH ARAB BERSATU DAN YOUSEF AL OTAIBA
TIDAK BALAS PERTANYAAN KAMI.
YOUSEF AL OTAIBA MASIH DUTA UAE KE AMERIKA SYARIKAT
ROSMAH MANSOR MENOLAK UNTUK DITEMU BUAL.
PEGUAM JHO LOW TIDAK BALAS E-MEL KAMI.
JHO LOW TIDAK BALAS E-MEL KAMI.
JHO LOW MASIH MELARIKAN DIRI.